ཐ་སྙད་འདེམས་སྡུད་བྱེད་ཚུལ་ཕྱོགས་གཅིག་ནས་མིང་མཛོད་ཀྱི་ངོ་བོ་ལ་ལྟོས་པ་དང་།ཕྱོགས་གཅིག་ནས་སྒྲིག་པ་པོའི་ཆུ་ཚད་ལ་ལྟོས་པ་ཞིག་ཡིན།དེ་ཡང་ཆེད་གཉེར་མིང་མཛོད་རྩོམ་སྒྲིག་བྱེད་སྐབས་ཆེད་གཉེར་གང་དེར་འདུ་བའི་ཐ་སྙད་ལས་འབྲེལ་མེད་དོན་གཞན་གྱི་ཐ་སྙད་འདེམས་སྡུད་མི་བྱེད་ལ།དེར་འདུ་དགོས་པའི་ཐ་སྙད་ལ་ཡང་ལུས་ལྷག་མེད་པའི་ཚད་ཟིན་རྒྱུ་གལ་ཆེ།འགན་དེ་ལྕོགས་པ་ལ་རིག་གནས་མིང་མཛོད་དམ་ཆེད་གཉེར་མིང་མཛོད་རྩོམ་སྒྲིག་བྱེད་མཁན་ནི་དེའི་སྐོར་གྱི་ཆེད་གཉེར་མཁས་པ་ཤ་སྟག་ཡིན་དགོས།གཞན་འདེམས་སྡུད་ཅུང་ཁག་པའི་རིགས་ནི་ཤེས་བྱ་ཀུན་འདུས་ཀྱི་མིང་མཛོད་དམ་སྐད་ཆའི་མིང་མཛོད་བརྡ་དག་མིང་མཛོདའབྲིང་ཚད་དང་ཆེ་ལོངས་མ་ལྟ་བུ་ཡིན།དཔེར་ན་སྐད་ཆའི་མིང་མཛོད་ཆེ་འབྲིང་གི་རིགས་སུ་ཐ་སྙད་འདེམས་སྡུད་བྱེད་སྐབས་ངེས་དགོས་པ་གཉིས་ཏེ།